CELEX: 32022R0238
Language: sl
Date: 2022-02-21 00:00:00
Title: Uredba Sveta (EU) 2022/238 z dne 21. februarja 2022 o spremembi Uredbe (EU) št. 401/2013 o omejevalnih ukrepih zaradi razmer v Mjanmaru/Burmi

21.2.2022   
               
               
                  SL
               
               
                  Uradni list Evropske unije
               
               
                  L 40/8
               
            
         UREDBA SVETA (EU) 2022/238
         z dne 21. februarja 2022
         o spremembi Uredbe (EU) št. 401/2013 o omejevalnih ukrepih zaradi razmer v Mjanmaru/Burmi
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 215 Pogodbe,
         ob upoštevanju Sklepa Sveta (SZVP) 2022/243 z dne 21. februarja 2022 o spremembi Sklepa 2013/184/SZVP o omejevalnih ukrepih zaradi razmer v Mjanmaru/Burmi (1),
         ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
         ob upoštevanju naslednjega:
         
                     (1)
                  
                  
                     Z Uredbo Sveta (EU) št. 401/2013 (2) je začelo veljati več ukrepov iz Sklepa Sveta 2013/184/SZVP (3), vključno z zamrznitvijo sredstev in gospodarskih virov nekaterih fizičnih ali pravnih oseb, subjektov in organov.
                  
               
                     (2)
                  
                  
                     Glede na to, da so razmere v Mjanmaru/Burmi še naprej resne, je Svet 21. februarja 2022 sprejel Sklep (SZVP) 2022/243, s katerim je na seznam oseb in subjektov, za katere veljajo omejevalni ukrepi, iz Priloge k Sklepu 2013/184/SZVP dodal 22 oseb in 4 subjekte.
                  
               
                     (3)
                  
                  
                     Da bi se izognili nenamernim posledicam uvrstitve enega od teh subjektov na seznam, je Sklep (SZVP) 2022/243, s katerim je v Sklep 2013/184/SZVP uvedel novo odstopanje od zamrznitve sredstev in prepoved dajanja sredstev ali gospodarskih virov na razpolago zadevnemu subjektu. To odstopanje bo subjektom iz Unije omogočilo razgradnjo naftnih in plinskih vrtin v skladu z mednarodnimi standardi ter prekinitev pogodb z zadevnim subjektom.
                  
               
                     (4)
                  
                  
                     Uredbo (EU) št. 401/2013 bi bilo zato treba ustrezno spremeniti.
                  
               
                     (5)
                  
                  
                     Da se zagotovi učinkovitost ukrepov, določenih v tej uredbi, bi morala ta uredba začeti veljati takoj –
                  
               SPREJEL NASLEDNJO UREDBO:
         
            Člen 1
            V Uredbo (EU) št. 401/2013 se vstavi naslednji člen:
            
               
                  „Člen 4db
                  Z odstopanjem od člena 4a lahko pristojni organi države članice pod pogoji, ki se jim zdijo primerni, odobrijo sprostitev nekaterih zamrznjenih sredstev ali gospodarskih virov, ki pripadajo subjektu, navedenemu pod vnosom 10 v Prilogi IV, ali dajanje določenih sredstev ali gospodarskih virov na razpolago temu subjektu, ko ugotovijo, da so ta sredstva ali gospodarski viri potrebni za:
                  
                              (a)
                           
                           
                              naloge, povezane z razgradnjo naftnih in plinskih vrtin v skladu z mednarodnimi standardi, kot so odstranjevanje odpadkov, dejavnosti za sanacijo lokacije, potrebne za varnost in obnovo okolja, zagotavljanje s tem povezane tehnične pomoči in plačilo s tem povezanih davkov in dajatev ter plač in socialnih prejemkov zaposlenim ali
                           
                        
                              (b)
                           
                           
                              prenos delnic ali deležev pred 31. julijem 2022, ki je potreben za prekinitev pogodb, sklenjenih s subjektom, navedenim pod vnosom 10 v Prilogi IV, pred 21. februarjem 2022.“
                           
                        
            
         
         
            Člen 2
            Ta uredba začne veljati na dan objave v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 21. februarja 2022
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  Glej stran 28 tega Uradnega lista.
         
            (2)  Uredba Sveta (EU) št. 401/2013 z dne 2. maja 2013 o omejevalnih ukrepih zaradi razmer v Mjanmaru/Burmi in razveljavitvi Uredbe (ES) št. 194/2008 (UL L 121, 3.5.2013, str. 1).
         
            (3)  Sklep Sveta 2013/184/SZVP z dne 22. aprila 2013 o omejevalnih ukrepih zaradi razmer v Mjanmaru/Burmi (UL L 111, 23.4.2013, str. 75).